OzLabs/hebrew-wiki-articles huggingface dataset:
מאיר מרגליות

רבי מאיר מרגליות (לעיתים: מרגלית; ~ה'תס"ז (בערך) - י' באייר ה'תק"נ, 1790), היה מראשוני רבני תנועת החסידות ורבה של אוסטרוה, תלמיד הבעל שם טוב. נודע על שם ספרו ה"מאיר נתיבים".

== תולדות חייו ==
נולד לרב צבי הירש מרגליות, רבה של יאזלוביץ. אחיו הגדול רבי יצחק דוב היה מתלמידי הבעש"ט ובהשפעתו התקרב לחסידות.

נשא את בתו של רבי חיים מהורודנקא, אחיו של רבי משה מקיטוב וגיסו של רבי נחמן מהורדנקא, ובזיווג שני נשא לאשה את בת דודו רבי אריה לייב אוירבוך אב"ד סטניסלאב מחבר ספר 'נחלת אריה', אלמנת הרב משולם זלמן אשכנזי מפומוריאני. הוא גידל כבנו את בנה מנישואיה הראשונים, הרב משולם זלמן אשכנזי (השני), לימים רבה של לובלין. 

שימש כדיין בברודי, כרב ואב"ד של הורודנקה, ולאחר מכן עבר לכהן כרבה של יאזלוביץ. משם עבר לכהן כאב בית דין בלבוב. בשנת ה'תקי"ד נבחר לכהן כרבה של לבוב ושל המחוז כולו. תקופה מסוימות כיהן כרב בעיירה קומרנא. מכוחו של צו מלכותי של מלך פולין סטניסלאב פוניאטובסקי מונה ב-1775 לרב ברסלב "וכל אוקראינה" (אין הכוונה למדינה המודרנית אלא לגליל בתוך ממלכת פולין). ביולי 1777 (ה'תקל"ז) נתמנה לרב ואב"ד של אוסטרוה וגלילותיה, מכוח צו של הרוזן והמדינאי החשוב סטניסלב מלכובסקי .

== משפחתו ==
* אחיו הרב משה אברהם אבוש כיהן כאב"ד בהורודנקה ובהזאבנא, מחבר ספר "צילותא דאברהם" על הש"ס המכונה גם "חדושי מהרמ"א".
* אחיו הרב יצחק דוב כיהן כאב"ד יזלוביץ', מחבר הספר "באר יצחק".
* בנו הרב שאול כיהן כאב״ד בלובלין.
* הרב יוסף נחמן, אב"ד פולנאה.
* הרב בצלאל - מילא את מקום אביו באוסטרוה (חתן הרב חיים הכהן רפפורט)
* הרב מרדכי נפתלי אב"ד הרימלוב
* הרב שלמה דובער
* חתנו הרב נפתלי הירץ הכהן משאריגרוד
* חתנו הרב שמחה כ"ץ מאוסטרהא (בן הרב נחמן כ"ץ אב"ד אוסטרהא).
* בנו החורג הרב משולם זלמן אשכנזי היה רבה של לובלין.

== חיבוריו ==
* "מאיר נתיבים" בשני חלקים, חלק ראשון שאלות ותשובות, וחלק שני חידושי תורה (פולנאה תקנ"א)
* "אור עולם" על תרי"ג מצוות (פולנאה תקנ"ה)
* "דרך הטוב והישר" על ד' חלקי שו"ע (שם תקנ"ט)
* "סוד יכין ובועז" - ספר קבלי-חסידי

==קישורים חיצוניים==
* 
* 

==הערות שוליים==

קטגוריה:תלמידי הבעל שם טוב
קטגוריה:רבנים חסידים
קטגוריה:מחברי ספרי שו"ת
קטגוריה:אוסטרוה: רבנים
קטגוריה:ברודי: רבנים
קטגוריה:נפטרים ב-1790
יום יפה היום

יום יפה היום () הוא סיפור מדע בדיוני קצר מאת אייזק אסימוב. הסיפור הופיע לראשונה בשנת 1954 בספר Star Science Fiction Stories No.3, קובץ סיפורים קצרים שנערך על ידי פרדריק פול. הסיפור תורגם לעברית, ויצא לאור בהוצאת מסדה בשנת 1980 בספר אין איש פה, פרט... בשם כל כך יפה היום, ושוב בהוצאת מובי דיק בשנת 2010 בספר כתבי אייזק אסימוב כרך 2.

== עלילה ==
הסיפור מתרחש בשנת 2117, במחוז א-3, שנבנה לאחרונה בפרבר של סן פרנסיסקו, והיא הקהילה הראשונה בעולם שמתניידת רק באמצעות דלתות, שיטה של נסיעה בעזרת טלפורטציה.

כאשר הדלת שמשגרת אותו מהבית לבית הספר מתקלקלת, ריצ'רד "דיקי" הבן מפסיק לאהוב את השיטה ומתחיל לטייל בחוץ בשטח הפתוח. כאשר הוא מצטנן, אמו גברת הנשו מזדעזעת ומביאה אל ביתה את ד"ר סלואן, פסיכיאטר, מאחר שהיא חוששת כי הנדודים של הבן שלה ב"חוץ" נובעים מהפרעה נפשית.

ד"ר סלואן מזמין את ריצ'רד ללכת איתו לטיול באוויר הפתוח, וסלואן לומד להבין ולהעריך את הסלידה של הנער מנסיעה על ידי טלפורטציה ואת העניין שלו באוויר הפתוח. ד"ר סלואן ממליץ לגברת הנשו לא להסתייג מהתחביב המוזר של ריצ'רד וכך להסיר את ההילה של מרד הנעורים מהמעשה, כך ריצ'רד יפסיק את התעסקותו בתחביב ויעבור לתחביבים יותר "נורמלים".

בסוף הייעוץ של ד"ר סלואן לגברת הנשו, נכנע ד"ר סלואן להשקפתו של ריצ'רד ואומר, "את יודעת, יום יפה היום. נראה לי שאלך".

קטגוריה:יצירות משנת 1954
קטגוריה:סיפורים קצרים מאת אייזק אסימוב
דוקום

דוקום () היא עיר במחוז פריסלנד שבהולנד. ביצוריה של העיר השתמרו היטב.

==היסטוריה==
האירוע הידוע ביותר בהיסטוריה של דוקום הוא הרצח של בוניפציוס הקדוש ב-754. ב-1214 הטיף בדוקום אוליבר מקלן ליציאה למסע הצלב החמישי והעיר שלחה כוח שהצטרף למסע. חצי הסהר שמופיע בסמל העיר מתייחס לאירוע זה. ב-1298 הוענקו לדוקום זכויות העיר שלה. ב-1572 היא נבזזה על ידי הספרדים לאחר שהיא הצטרפה למרד ההולנדי. ב-1597 נוסדה בדוקום האדמירליות של פריסלנד, אך ב-1645 היא עברה להרלינגן.

במאה ה-16 נבנתה כנסייתה מרטין הקדוש (Sint-Martinuskerk). ב-1610 נבנה בניין העירייה של דוקום. ב-1871 נבנתה הכנסייה על שם בוניפציוס הקדוש וב-1934 נבנתה הקפלה על שמו. ב-1901 חוברה דוקום לרשת הרכבות הארצית ושירותי נוסעים ומטען פעלו לסירוגין עד לשנות השבעים.

==ספורט==
דוקום היא נקודת הפנייה של מרוץ ההחלקה על הקרח באורך של 200 ק"מ הידוע בשם מסע 11 הערים. המשתתפים במרוץ המגיעים לדוקום פונים בחזרה לכוון לייוורדן. בעיר פעילות שתי קבוצות כדורגל.

==קישורים חיצוניים==

* 

קטגוריה:הולנד: ערים
קטגוריה:פריסלנד
אמת המים של פאדרה טמבלקה

אמת המים של פאדרה טמבלקה (שם רשמי בספרדית:: Sistema Hidráulico del Acueducto del Padre Tembleque) היא מוביל מים עתיק במדינות אידלגו ומקסיקו שבמקסיקו. בשנת 2015 הוכרזה כאתר מורשת עולמית.

אמת המים נבנתה בין השנים 1553–1570 ומתמשכת לאורך 45 קילומטרים. רוב נתיבה עובר בשטח מישורי, אך חלק ממנה הוא תת-קרקעי או עובר מעל נקיקים ועמקים. 

לאורך אמת המים מצויות שלוש ארקדות: בראשונה 46 קשתות, בשנייה 13 ובשלישית 67. הארקדה האחרונה, הנקראת גם הארקדה הראשית נמתחת מעל נקיק פפלוטה (Papalote). הקשת הגבוהה ביותר בה מתנשאת לגובה של 38.75 מטרים.

האתר הוסף לרשימת אתרי המורשת העולמיים הזמנית של אונסק"ו ב-20 בנובמבר 2001. ב-5 ביולי 2015 הוכר כאתר מורשת עולמית.

==קישורים חיצוניים==

* [http://whc.unesco.org/en/list/1463 אמת המים], באתר אונסק"ו

קטגוריה:אמות מים
קטגוריה:מקסיקו: מבנים
קטגוריה:מקסיקו: אתרי מורשת עולמית
מיכאל כהנוב

מיכאל כהנוב (29 באוקטובר 1936 – 10 במאי 2013) היה איש המוסד למודיעין ולתפקידים מיוחדים, עמד בראש אגף "צומת" ובראש אגף "קשת". לאחר פרישתו כיהן כמנכ"ל חברת ברינקס ישראל.

==ביוגרפיה==
כהנוב נולד בתל אביב. שירת בצה"ל במהלך שנות ה-50 כמפעיל סוכנים ביחידה 504 של אגף המודיעין. לאחר שחרורו הצטרף למוסד ולאחר הכשרה שירת כקצין איסוף ביחידת צומת. בשלהי שנות השישים מונה לתפקיד ראש השלוחה ברומא. בתחילת שנות ה-70 הוא פיקד על אגף "קשת" לאחר פרישתו של צבי מלחין ונחשב כמי שתרם רבות להדרכת דור חדש של אנשי ביצוע. כהנוב שירת בארגון במשך כשלושים שנים במהלכם פיקד גם על אגף "צומת", האגף שמפעיל את קציני האיסוף ואת רשת הסוכנים של המוסד ברחבי העולם. גם לאחר פרישתו בשלהי שנת ה-80 הוזמן לתרום מניסיונו העשיר בתכנון וביצוע של מבצעים רבים בשנות ה-90 - כהנוב התנדב ושימש כיו"ר וועדת ביקורת במרכז למורשת המודיעין בגלילות. 

לאחר פרישתו מהמוסד הצטרף ב-1985 לחברת ברינקס ישראל וכיהן כראש אגף האבטחה. בשנים 1989 עד 2000 כיהן כמנכ"ל החברה. ב-2002 הורשע יחד עם החברה בהקמת קרטל לא חוקי לשילוח יהלומים. בהסדר טיעון הודה באחריות לביצוע העבירות ונגזרו עליו חמישה חודשי מאסר שהומרו לעבודות שירות וקנס של 100,000 ש"ח.

כהנוב היה בעל תואר ראשון בפילוסופיה ובהיסטוריה של המזרח התיכון מהאוניברסיטה העברית בירושלים, בעל תואר שני מאוניברסיטת תל אביב בהיסטוריה של המזרח התיכון ובעל תואר שלישי מאוניברסיטת תל אביב בהיסטוריה של המזרח התיכון. עבודת הדוקטורט עסקה בקשר בין ערב הסעודית והסכסוך הישראלי-פלסטיני. העבודה שימשה בסיס לספרו "ערב הסעודית והסכסוך בפלסטין" שיצא ב-2012 בהוצאת כרמל.

== חיים אישיים ==
היה נשוי למיכל ואב לשני ילדים. נפטר ב-2013 והובא למנוחות בבית הקברות קריית שאול.

==קישורים חיצוניים==
* 
* אפרים לפיד, [http://www.israeldefense.co.il/he/content/%D7%9E%D7%99%D7%9B%D7%90%D7%9C-%D7%9B%D7%94%D7%A0%D7%95%D7%91-%D7%94%D7%9C%D7%9A-%D7%9C%D7%A2%D7%95%D7%9C%D7%9E%D7%95 מיכאל כהנוב הלך לעולמו], אתר ישראל דיפנס, 12 במאי 2015
*
==הערות שוליים==

קטגוריה:ראשי אגף צומת במוסד
קטגוריה:מנכ"לים יוצאי המוסד
קטגוריה:מחברי ספרי עיון ישראלים
קטגוריה:מורשעים בדין בישראל
קטגוריה:ראשי אגף נביעות במוסד
קטגוריה:בעלי תואר דוקטור מאוניברסיטת תל אביב
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1936
קטגוריה:ישראלים שנפטרו ב-2013
קטגוריה:אישים הקבורים בבית הקברות קריית שאול
אגם גרנד (קולורדו)

אגם גרנד (באנגלית: Grand Lake) הוא האגם הטבעי הגדול והעמוק ביותר במדינת קולורדו בארצות הברית. האגם שוכן במחוז גרנד, והוא אחד ממקורותיו של נהר הקולורדו. אורכו 2.4 קילומטרים, אורך חופיו 6.4 קילומטרים, גובהו 2,550 מטרים מעל פני הים, עומקו המקסימלי 81 מטרים, שטח פניו 2 קמ"ר וקיבולת המים כ-84 מיליון מטרים מעוקבים. על גדתו הצפונית שוכנת העיירה ההיסטורית הנושאת אותו שם גרנד לייק.

האגם ממלא עמק שנוצר מפעולת קרחונים ונסכר בחלקו מטיל קרחוני מעידן הקרח האחרון, והוא בן פחות מ-12,000 שנים. היובלים הטבעיים של האגם הם הפלג הצפוני (North Inlet) והפלג המזרחי (East Inlet), שניהם זורמים מתוך הפארק הלאומי הרי הרוקי, המקיף את האגם משלושה צדדים. אגם גרנד שוכן כקילומטר וחצי מהכניסה המערבית לפארק. אגם גרנד נקרא בפי הילידים בני היוט "אגם הנשמות" משום שהם האמינו שהמים הקרים של האגם משמשים מגורים לנשמות הנפטרים.

==מיזם קולורדו-ביג תומסון==
כחלק ממיזם קולורדו-ביג תומפסון (Colorado-Big Thompson Project, בראשי תיבות C-BT) יוצר אגם גרנד גוף מים רציף עם מאגר המים אגם שדואו מאונטיין (Shadow Mountain Lake), שבמצב טבעי זורם לתוך מאגר מים נוסף, אגם גרנבי (Lake Granby). גובה פני אגם גרנד נשמר בין 2,549.8 מטרים ל-2,550 מטרים מעל פני הים. כאשר מיזם קולורדו-ביג תומסון מטה מים לצפון-מזרח קולורדו, מים שנאגרו באגם גרנבי יכולים להישאב בחזרה לאגם שדואו מאונטיין וממנו בחזרה לאגם גרנד, ואז דרך הפארק הלאומי הרי הרוקי וקו פרשת המים של אמריקה דרך מנהרת אלווה ב. אדמס (Alva B. Adams Tunnel) לתוך הנהר ביג תומסון (Big Thompson River) במורדות המזרחיים של הרי הרוקי. משם המים זורמים לתוך הנהר סאות פלאט (South Platte River) ומשמשים לחקלאות, לתעשייה ולמי שתייה עבור המרכזים העירוניים שלמרגלות הרכס המזרחיים. המים המוטים משמשים גם להפעלת שש תחנות כוח הידרואלקטריות במורדות המזרחיים של הרי הרוקי של מדינת קולורדו.

מיזם C-BT הוא הראשון מבין מיזמים של הטיית מים מאגן הניקוז של הקולורדו בין קולורדו למפרץ קליפורניה. משום שמיזם C-BT מוביל מים מאגן הקולורדו לאגן סאות פלאט, או בקנה מידה גדול יותר מנהר הקולורדו, הנשפך למפרץ קליפורניה אל נהר המיסיסיפי, הנשפך למפרץ מקסיקו, המיזם מוגדר כהטיה בין אגני ניקוז (transbasin diversion).

==קישורים חיצוניים==

<div class="mw-content-ltr">
* [https://web.archive.org/web/20161009164002/http://www.usbr.gov/projects//ImageServer?imgName=Doc_1303159857902.pdf U.S. Bureau of Reclamation website on Colorado-Big Thompson Project]
* [https://web.archive.org/web/20080512151328/http://www.grandlakecolorado.com/events.htm Grand Lake Area Events]
* [http://www.gcwin.org Grand County Water Information Network]
* [http://www.townofgrandlake.com Town of Grand Lake Homepage]
* [http://www.co.grand.co.us Grand County Government Homepage]
* [http://www.fs.fed.us/r2/arnf/recreation/anra/ Arapaho National Recreation Area website]
* [https://web.archive.org/web/20110514145616/http://www.grand-county.com/ Grand County Tourism Board website]
* [http://nationalregisterofhistoricplaces.com/CO/grand/state.html National Register of Historic Places listing for Grand County]
* [http://www.nps.gov/romo/ Rocky Mountain National Park website]
</div>

==הערות שוליים==

קטגוריה:נהר הקולורדו
קטגוריה:ארצות הברית: אספקת מים
קטגוריה:קולורדו: גאוגרפיה
קטגוריה:ארצות הברית: ימות ואגמים
אדריאן פופה

אדריאן דומיטרו פופה (ברומנית: Adrian Dumitru Popa; נולד ב-24 ביולי 1988) הוא כדורגלן רומני, המשחק כקשרה בוולונטארי.

==קריירת מועדונים==

פופה החל את הקריירה בקבוצת פוליטכניקה טימישוארה בשנת 2005. בשנת 2008, הושאל לקבוצת בופטיה במדיה שותף ב-11 משחקים וכבש 2 שערי ליגה. בשנה שלאחר מכן, 2009, הושאל שוב, הפעם לקבוצת גלוריה בוזאו. לאחר ששותף ב-12 משחקים, שב לקבוצת פוליטכניקה. ביולי 2009, חתם פופה עם אוניברסיטטה קלוז'. בסיום עונתו הראשונה בקבוצה, עזר למועדונו החדש להעפיל לליגת העל הרומנית, אך עקב סכסוך עם הנהלת המועדון נאלץ לעזוב. הוא חתם ב-2010 בקבוצת קונקורדיה קיאז'נה. פופה זכה להעפיל עם קבוצה שנייה לליגת העל הרומנית, שנה שנייה ברציפות, ובסיום העונה שלאחר מכן חתם במועדון הפאר הרומני סטיאווה בוקרשט, באוגוסט 2012. במדי סטיאווה, היה שותף פופה לזכייה בשלוש אליפויות רצופות, כאשר בעונת 2014-2015, אף היה שותף לזכייה בטרבל המקומי. ב-27 בינואר 2017 חתם ברדינג האנגלית. ב-28 בינואר 2018 הושאל לא-תעאון הסעודית. ב-20 בדצמבר 2018 הושאל ללודוגורץ ראזגרד הבולגרית. ב-16 באוגוסט 2019 חזר לסטיאווה בוקרשט והושאל עד לסוף העונה. ב-16 באוקטובר 2020 חתם בוולונטר.

==קריירת בינלאומית==

פופה ערך את הופעת הבכורה שלו במדי נבחרת רומניה ב-16 באוקטובר 2012, במשחק ההפסד 4:1 מול הולנד במסגרת מוקדמות מונדיאל 2014. שער הבכורה של פופה במדי רומניה, היה ב-14 בפברואר 2015, במשחק ידידות מול מולדובה בו ניצחה רומניה 2:1. הוא נכלל על סגל הנבחרת לקראת טורניר הגמר של יורו 2016 בצרפת.

==תארים==
* ליגת העל הרומנית: 2012-2013, 2013–2014, 2014–2015.
* הגביע הרומני: 2014-2015. סגנות: 2013–2014.
* הסופרקאפ הרומני: 2013. סגנות: 2014.
* גביע הליגה הרומנית: 2014–2015.

== קישורים חיצוניים ==

קטגוריה:כדורגלנים רומנים
קטגוריה:קשרי כדורגל רומנים
קטגוריה:בוקרשט: כדורגלנים
קטגוריה:כדורגלני פוליטכניקה טימישוארה
קטגוריה:כדורגלני אוניברסיטת קלוז'
קטגוריה:כדורגלני קונקורדיה קיאז'נה
קטגוריה:כדורגלני סטיאווה בוקרשט
קטגוריה:כדורגלני רדינג
קטגוריה:כדורגלני לודוגורץ ראזגרד
קטגוריה:כדורגלני וולונטר
קטגוריה:כדורגלני נבחרת רומניה
קטגוריה:כדורגלני יורו 2016
קטגוריה:רומנים שנולדו ב-1988
בלו (נהר, קולורדו)

הנהר בלו (באנגלית: Blue River – "נהר כחול") הוא יובל של נהר הקולורדו במדינת קולורדו שבארצות הברית. אורכו 105 ק"מ, שטח אגן הניקוז שלו 1,761 קמ"ר וספיקתו הממוצעת 13 מ"ק לשנייה.

מקור הנהר בדרום מחוז סאמט בצד המערבי של קו פרשת המים של אמריקה ברכס טנמייל (Tenmile Range – מילולית "רכס עשרת המיילים") בסמוך לפסגת קוואנדרי (Quandary Peak). הוא זורם צפונה בסמוך לעיירות בלו ריוור (Blue River) וברקנרידג', ואז דרך אגם דילן (Lake Dillon) בסמוך לעיירה דילן (Dillon). צפונית לדילן הוא זורם בכיוון צפון-צפון-מערב לאורך המורדות המזרחיים של רכס גור (Gore Range) ונשפך לקולורדו סמוך לעיירה קרמלינג במחוז גרנד.

סכר גרין מאונטיין (Green Mountain Dam), 21 קילומטרים במעלה הנהר מקרמלינג, יוצר את מאגר גרין מאונטיין (Green Mountain Reservoir), מפעיל תחנת כוח הידרואלקטרית, ומטה מים לצורך השקיה, כחלק ממיזם קולורדו-ביג תומפסון. הסכר הוא חלק ממיזם בניהול לשכת הטיוב של ארצות הברית.

==קישורים חיצוניים==

* 
* [http://geonames.usgs.gov/apex/f?p=gnispq:3:::NO::P3_FID:173194 Blue River] באתר Geographic Names Information System

קטגוריה:קולורדו: נהרות
קטגוריה:יובלי הקולורדו
הגברים

הגברים (באנגלית: The Men - בישראל הוא נקרא בזמנו "הנידונים לחיים") הוא סרט קולנוע אמריקאי משנת 1950 בהפקתו של סטנלי קריימר ובבימויו של פרד זינמן. התסריט הוא של קארל פורמן שכתב אותו בעקבות סיפור קצר שלו.

בתפקידים הראשיים מככבים מרלון ברנדו ותרזה רייט, זה סרט הבכורה של ברנדו לאחר שהתפרסם במשחקו בהצגה חשמלית ושמה תשוקה בברודוויי.

קריימר שהתעסק בסרטיו בבעיות חברה בחר הפעם בבעיות פצועי המלחמה המשותקים ובעיות הסתגלותם למצבם החדש. הסרט מעלה את בעיותיהם הרבות כולל שליטה על הסוגרים ויכולתם להוליד, נושאים שלא הועלו עד אז בסרטים וגם את בעיותיהם של השתלבות בחברה של אנשים בריאים ובעיקר על עתיד יחסיהם עם חברותיהם. בתחילה מופיעה הכתובת: "בכל המלחמות מאז שחר ההיסטוריה, היו גברים שלחמו פעמיים. בפעם הראשונה לחמו באלה, חרב ומכונת ירייה. בפעם השנייה לא היו להם הכלים האלה אבל זה היה הקרב הגדול ביותר. הם נלחמו בו באמונה ובאומץ עד שהושג לבסוף הניצחון".

הסרט צולם בבית החולים בירמינגהאם של המחלקה לענייני חיילים משוחררים של ארצות הברית (VA) שהיה בואן נויס, לוס אנג'לס, ופעל בשנים 1944–1950 ובו טופלו אלפי פצועים משותקים מקרבות מלחמת העולם השנייה.

מרלון ברנדו גר בבית החולים במשך חודש לפני תחילת ההפקה, אשפז את עצמו במחלקת משותקי הגפיים התחתונות וסיגל לעצמו מיומנוית בנסיעה בכסא גלגלים. בסרט משחקים את עצמם 45 מאושפזי המחלקה הזו.

הסרט לא הצליח כלכלית, האמריקאים לא אהבו את הצד העגום הזה של תוצאות המלחמה. הבעיות המועלות בסרט דומות לבעיותיו של קטוע הידיים הומר פאריש מהסרט שנות חיינו היפות ביותר שגם בו השתתפה תרזה רייט.

==תקציר העלילה==
לוטננט קן וילצ'ק ("באד") (מרלון ברנדו) מאושפז זמן ממושך בבית חולים צבאי לאחר שנפצע בגבו בפעולה במלחמת העולם השנייה ונותר משותק בחצי גופו התחתון. הוא בדיכאון, מתקשה לקבל את מצבו החדש, אינו מתחבר לשאר המשותקים במחלקה, אינו משתף פעולה עם הצוות המטפל בראשות ד"ר ברוק (אוורט סלואן) ואינו רוצה בהמשך קשר עם חברתו.

אלן ("אלי") (תרזה רייט) חברתו של קן, אוהבת אותו ורוצה למסד את הקשרים ביניהם למרות פציעתו אך הוא דוחה אותה כי אינו רוצה שתרחם עליו.

רק לאחר פגישה במחלקה בו היא משכנעת אותו באהבתה אליו, הוא מתרצה ומתחיל בטיפול שיקומי כדי לחזק את שרירי גופו העליון וגם מתחיל להיות אופטימי לגבי העתיד ומסכים להתחתן אתה.

"אלי" נחושה להתחתן עם קן למרות דעתם של הוריה המבקשים ממנה לוותר עליו לנוכח הסיכונים בנישואים כאלה. לבסוף הם מתחתנים. "באד" לא מצליח לעמוד בטקס ונופל. הוא מרוגז ומרגיש מושפל. בבית מתחילות רגליו להתכווץ, הוא מסתכל באשתו, רואה את מבטה הנפחד ובורח מהבית. הוא נכנס לבר, משתכר ועושה תאונה עם מכוניתו. לבקשת המשטרה הוא מוחזר לבית החולים ורוצה להישאר שם כל הזמן. כעבור חודשיים, בלחץ חבריו וד"ר ברוק, הוא משתכנע לחזור לביתו שם מחכה לו "אלי" המקבלת אותו בחיוך וחיבוק.

==קישורים חיצוניים==

* [http://www.tcm.com/tcmdb/title/83271/The-Men/ הגברים (1950)] במסד הנתונים TCM
* [http://topyaps.com/one-life-one-man-one-godfather-one-marlon-brando-one-enigma-that-still-rules תמונות של מרלון ברנדו מבית החולים בתקופת צילומי הסרט "הגברים"].

קטגוריה:ערכים שבהם תבנית בריטניקה אינה מתאימה
קטגוריה:סרטי 1950
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטי יונייטד ארטיסטס
קטגוריה:סרטי מלחמת העולם השנייה
קטגוריה:נכי צבא ומלחמה
קטגוריה:סרטים מבוססי סיפורים קצרים
קטגוריה:סרטי בתי חולים
קטגוריה:סרטי מרלון ברנדו
פורד מדוקס פורד

פורד מדוקס פורד (באנגלית: Ford Madox Ford; 17 בדצמבר 1873 - 27 ביוני 1939), היה סופר, עורך ספרותי, מוציא לאור, ומבקר ספרות אנגלי.

==ביוגרפיה==
פורד, אשר נולד בווימבלדון בשם פורד הרמן הפר (באנגלית: Ford Hermann Hueffer), נודע בעיקר בזכות הטטרלוגיה "סוף המצעד" (באנגלית: Parade's End) אשר זכתה בשנים האחרונות גם לעיבוד טלוויזיוני בכיכובו של בנדיקט קאמברבאץ', בזכות הרומן "החייל הטוב" (באנגלית: The Good Soldier), וכן בזכות תרומתו להתפתחות כלל הספרות האנגלית של ראשית המאה ה-20 בכתבי העת שערך והוציא לאור.

הוא היה נשוי מספר שנים לציירת האוסטרלית סטלה בואן, שממנה נולדה לו בת.

סבו של פורד היה הצייר פורד מדוקס בראון, ועליו פורד כתב ספר ביוגרפי.

פורד נפטר בצרפת בגיל 65.

==קישורים חיצוניים==

* [http://www.fordmadoxfordsociety.org/ אגודת פורד מדוקס פורד], אתר רשמי
* 
* 
*אנטוורפן אוקטובר 1914 תרגום אבי גולדברג באתר יקום תרבות<nowiki/>https://www.yekum.org/
* 

קטגוריה:סופרים בריטים
קטגוריה:מבקרי ספרות בריטים
קטגוריה:מו"לים בריטים
קטגוריה:אנגלים ממוצא גרמני
קטגוריה:בריטים שנולדו ב-1873
קטגוריה:בריטים שנפטרו ב-1939
קטגוריה:מונצחים בשלט כחול של ארגון המורשת האנגלית
דויד גופן

דויד גופן (בצרפתית: David Goffin; נולד ב-7 בדצמבר 1990) הוא טניסאי בלגי. בשיאו (14 ביולי 2017) דורג שביעי בסבב ה-ATP. נכון למאי 2022 מדורג 60 בעולם. זכה בחמישה תארים ביחידים ו-תואר אחד בזוגות.
== קריירה ==
גופן הוא יליד ברוקורט לייז'. בשנת 2015 הוביל את נבחרת גביע דייוויס של בלגיה למשחק הגמר נגד בריטניה, בפעם השנייה בהיסטוריה שלה (הפעם הראשונה הייתה בשנת 1904). בטורניר עצמו שנערך בגנט נבחרתו הפסידה 3-1. 

בשנת 2016 הגיע עד רבע הגמר באליפות צרפת הפתוחה שם הודח על ידי דומיניק תים. 

בשנת 2017 הגיע לרבע הגמר באליפות אוסטרליה הפתוחה שם הפסיד לגריגור דימיטרוב.

==קישורים חיצוניים==

קטגוריה:טניסאים בלגים
קטגוריה:טניסאים באולימפיאדת ריו דה ז'ניירו (2016)
קטגוריה:טניסאים באולימפיאדת לונדון (2012)
קטגוריה:בלגים שנולדו ב-1990
אנדריי פרפליצה

אנדריי פרפליצה (ברומנית: Andrei Prepeliță, נולד ב-8 בדצמבר 1985) הוא כדורגלן רומני המשחק כקשר הגנתי בקבוצת ארגס פיטסטי.

==קריירת מועדונים==

פרפליצה החל את הקריירה המקצוענית שלו בקבוצה הבוגרת של מועדון נעוריו, ארג'ש פיטשט ב-2002. לאחר חמש שנים, בהן היה שחקן הרכב וצבר 112 הופעות ליגה, עבר פרפליצה לקבוצת אוניברסיטטה קראיובה בשנת 2007. בקראיובה, שיחק ארבע עונות כשחקן הרכב קבוע, דבר שהוביל למעבר למועדון הפאר הרומני, סטיאווה בוקרשט, ב-2 באוגוסט 2011. במדי סטיאווה, היה שותף לזכייתה בשלוש תוארי אליפות מקומיים, כולל עונת טרבל מופלאה ב-2014-2015. ב-1 ביולי 2015, עזב לראשונה את מולדתו, לאחר שחתם בקבוצת ליגת העל הבולגרית לודוגורץ ראזגרד. בסיום עונת הבכורה שלו בבולגריה, זכה בתואר אליפות מקומי, שבעצם היה לתואר האליפות הרביעי ברציפות שלו היה שותף. ב-31 באוגוסט פרפליצה חתם ברוסטוב. כבר במשחק הבכורה שלו בליגת העל הרוסית מול ריליה סובטוב הוא הבקיע את שער הניצחון (1:2).

==קריירה בינלאומית==

פרפליצה ערך את הופעת הבכורה שלו עבור נבחרת רומניה ב-18 בנובמבר 2014, במהלך משחק ידידות מול דנמרק, בו ניצחה רומניה 2-0. פרפליצה נמנה עם סגל הנבחרת הרומנית לקראת טורניר הגמר של יורו 2016 בצרפת.

==תארים==
 סטיאווה בוקרשט
* אליפות רומניה: 2012-2013, 2013-2014, 2014-2015.
* הגביע הרומני: 2014-2015.
* הסופרקאפ הרומני: 2013.
* גביע הליגה הרומנית: 2014-2015.

 לודוגורץ ראזגרד
* אליפות בולגריה: 2015-2016.

== קישורים חיצוניים ==

קטגוריה:כדורגלנים רומנים
קטגוריה:קשרי כדורגל רומנים
קטגוריה:כדורגלני אוניברסיטת קראיובה
קטגוריה:כדורגלני סטיאווה בוקרשט
קטגוריה:כדורגלני לודוגורץ ראזגרד
קטגוריה:כדורגלני רוסטוב
קטגוריה:כדורגלני נבחרת רומניה
קטגוריה:כדורגלני יורו 2016
קטגוריה:רומנים שנולדו ב-1985
ולריקה גמאן

מריוס ולריו גמאן (ברומנית: Valerică Găman, נולד ב-25 בפברואר 1989) הוא כדורגלן רומני, המשחק כבלם בקבוצת א-שבאב.

==קריירת מועדונים==

גאמאן החל את הקריירה המקצוענית בקבוצת אוניברסיטטה קראיובה, בשנת 2006. לאחר ששימש כקפטן הקבוצה, ובילה בה 5 שנים, חתם לתקופת האביב בשנת 2011 כשחקן חופשי בדינמו בוקרשט, ולאחר ששותף ב-7 משחקים בלבד בשורות דינמו, שב מחדש לקראיובה ב-1 ביולי 2011. בעקבות תקופה זו, חל סכסוך בינו לבין הנהלת אוניברסיטטה קראיובה, דבר שהוביל לחתימתו באסטרה ג'יורג'יו ב-3 באוגוסט 2011, חודש בלבד לאחר ששב לקראיובה. בג'יורג'יו, חתם גאמאן על חוזה לחמש שנים. במדי אסטרה, היה שותף להצלחה היסטורית של המועדון, לאחר שזכה בתואר הגביע הרומני לראשונה בתולדותיו, בעונת 2013–2014, ושנתיים לאחר מכן אף זכו בתואר אליפות היסטורי. ב-16 ביוני 2016 חתם בקרדמיר קרבוקספור הטורקית. ב-19 בינואר 2018 חתם בסטיאווה בוקרשט. ב-1 ביולי 2018 חתם בא-שבאב הסעודית.

==קריירה בינלאומית==

משחק הבכורה של גאמאן במדי נבחרת רומניה היה ב-11 בנובמבר 2011, בו הפסידה רומניה בתוצאה 1–2 מול בלגיה. ב-11 בספטמבר 2012, כבש את שער הבכורה שלו עבור רומניה, כבש במשחק הניצחון 0–4 מול אנדורה, במסגרת מוקדמות מונדיאל 2014. גאמאן נכלל בסגל הנבחרת הרומנית לקראת טורניר הגמר של יורו 2016 בצרפת.

==תארים==
===אסטרה ג'יורג'יו===
* ליגת העל הרומנית: 2015-2015.
* הגביע הרומני: 2013-2014.
* הסופרקאפ הרומני: 2014.

== קישורים חיצוניים ==

קטגוריה:כדורגלנים רומנים
קטגוריה:בלמי כדורגל רומנים
קטגוריה:כדורגלני אוניברסיטת קראיובה
קטגוריה:כדורגלני דינמו בוקרשט
קטגוריה:כדורגלני אסטרה ג'יורג'יו
קטגוריה:כדורגלני קראבוקספור
קטגוריה:כדורגלני סטיאווה בוקרשט
קטגוריה:כדורגלני א-שבאב (ריאד)
קטגוריה:כדורגלני נבחרת רומניה
קטגוריה:כדורגלני יורו 2016
קטגוריה:רומנים שנולדו ב-1989
יורגן פומרנקה

יורגן פומרנקה (בגרמנית: Jürgen Pommerenke, נולד ב-22 בינואר 1953 בוגלאבן שבגרמניה המזרחית) הוא כדורגלן עבר ומאמן כדורגל גרמני, ששיחק לאורך כל הקריירה שלו בפ.צ. מגדבורג, עמה זכה בגביע אירופה למחזיקות גביע בשנת 1974. לפומרנקה 53 הופעות במדי נבחרת גרמניה המזרחית, עמה זכה במדליית ארד באולימפיאדת מינכן והשתתף במונדיאל 1974. פומרנקה נבחר ככדורגלן השנה בגרמניה המזרחית לשנת 1975.

==קריירת מועדונים==
פומרנקה העביר את כל קריירת הבוגרים בפ.צ. מגדבורג, שם החל לשחק בשנת 1970. בעונתו השנייה בקבוצה, 1971/72, זכה פומרנקה באליפות ליגת העל המזרח גרמנית, וכעבור עונה זכה בגביע המזרח גרמני. בעונת 1973/74 זכה פומרנקה באליפות נוספת עם מגדבורג, ובנוסף, היה חלק מההישג הגדול ביותר בתולדות המועדון, כאשר זכה עמו בגביע אירופה למחזיקות גביע, לאחר ניצחון 0–2 על מילאן, במשחק בו שיחק 90 דקות. בעונת 1974/75 זכה פומרנקה באליפות שנייה ברצף, כאשר זו הייתה עבורו עונת שיא אישית, בה הבקיע 15 שערי ליגה, ונבחר ככדורגלן השנה בגרמניה המזרחית, כשמגדבורג הייתה קבוצה עם התקפה חזקה שכללה גם את יורגן שפארווסר, יואכים שטרייך ומרטין הופמן. לאחר מכן פומרנקה לא זכה באליפויות נוספות עם מגדבורג, אך הוסיף שלושה גביעים, בעונות 1977/78, 1978/79 ו-1982/83. בשנת 1985 פרש פומרנקה ממשחק פעיל, לאחר שערך 301 הופעות ליגה במדי מגדבורג, והבקיע 82 שערים.

==קריירה בינלאומית==
פומרנקה ערך את הופעת הבכורה בנבחרת גרמניה המזרחית בשנת 1972, ובאותה שנה השתתף עמה באולימפיאדת מינכן, וזכה עם הנבחרת במדליית ארד לאחר תיקו 2-2 במשחק על מדליית הארד מול נבחרת ברית המועצות. פומרנקה הבקיע את השער הראשון של גרמניה המזרחית בניצחון 2–3 על נבחרת גרמניה המערבית, במשחק שהיה טעון מאוד מבחינה פוליטית ונערך על אדמת גרמניה המערבית, ובסיומו הודחה גרמניה המערבית מהטורניר האולימפי. בשנת 1974 השתתף פומרנקה עם נבחרת גרמניה המזרחית במונדיאל 1974, בו הודחה גרמניה המזרחית בשלב הבתים השני. פומרנקה ישב על הספסל ולא שיחק בניצחון היוקרתי של גרמניה המזרחית 0–1 על גרמניה המערבית. פומרנקה המשיך לשחק בנבחרת גרמניה המזרחית עד לשנת 1983, אך לא השתתף בטורנירים גדולים נוספים, ופרש מהנבחרת עם 53 הופעות ושלושה שערים.

==קריירת אימון==
בעונת 1992/93 אימן פומרנקה את פ.צ. מגדבורג.

==תארים==
עם פ.צ. מגדבורג:
* אליפות ליגת העל המזרח-גרמנית (3): 1971/72, 1973/74, 1974/75
* הגביע המזרח-גרמני (4): 1972/73, 1977/78, 1978/79, 1982/83
* גביע אירופה למחזיקות גביע: 1973/74

עם נבחרת גרמניה המזרחית האולימפית:
* אולימפיאדת מינכן (1972): מדליית ארד

תארים אישיים:
* כדורגלן השנה בגרמניה המזרחית: 1975

== קישורים חיצוניים ==

קטגוריה:מדליסטים אולימפיים גרמנים
קטגוריה:מדליסטים אולימפיים מזרח גרמנים
קטגוריה:כדורגלנים מזרח גרמנים
קטגוריה:קשרי כדורגל מזרח גרמנים
קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני פ.צ. מגדבורג
קטגוריה:מאמני כדורגל גרמנים
קטגוריה:כדורגלני נבחרת גרמניה המזרחית
קטגוריה:כדורגלנים באולימפיאדת מינכן (1972)
קטגוריה:כדורגלני מונדיאל 1974
קטגוריה:גרמנים שנולדו ב-1953
נשפון גדול

נשפון גדול (שם מדעי: Myotis myotis) הוא מין של עטלף במשפחת נשפוניים. 

== מאפיינים ==
נשפון גדול הוא עטלף חרקים החי באגן הים התיכון, דרום ומרכז אירופה ומערב אסיה, כולל ישראל. נשפון גדול נמצא גם בארץ ישראל אך נתון בה בסכנת הכחדה חמורה, ומספר הפרטים נאמד בעשרות בלבד. בישראל הנשפון הגדול נמצא רק באזור הצפון, בעיקר בחרמון, אצבע הגליל והגליל העליון.

נשפון גדול הוא עטלף חרקים גדול יחסית עם אוזניים בינוניות ושיניים חדות. אורך גופו 8 ס"מ ללא הזנב ו-13.5 ס"מ עם הזנב, מוטת כנפיו 40 ס"מ (אורך אמה: 74-64 מ"מ) ומשקלו הוא 36-30 גרם. הוא עטלף החרקים הגדול מבני הסוג נשפון בישראל ואחד הגדולים באירופה. צבע פרוות גופו בגב הוא חום בהיר וצבע הגחון לבן. כמו רוב עטלפי החרקים הוא משתמש באיכון הד על מנת לנווט במרחב, אך לפי מחקר שנעשה ב-2006 הוא שונה מרוב עטלפי החרקים בכך שהוא לא משתמש באיכון הד כדי לאתר את טרפו אלא מעדיף להאזין לקולות שמשמיע הטרף (למשל הרעש שצעדיו על הקרקע עושים). הוא מפיק גלי קול בטווח תדירויות של 22 עד 86 קילוהרץ, כאשר הגל האנרגטי ביותר הוא בעל תדירות 37 קילוהרץ, משך כל פעימת קול הוא כ-6 מילישניות בממוצע. הטרף שלו כולל בעיקר פרוקי-רגליים עם דגש על חרקים גדולים (כגון חיפושיות וצרצרים), אותם הוא צד הן באוויר והן על צמחים ועל הקרקע. 

הנשפון הגדול חי בלהקות ולן במערות. הוא פעיל בעיקר בלילה ולן ביום. בסוף הקיץ תופסים הזכרים נחלות ובתחילת הסתיו מזדווגים עם הנקבות שבאות לנחלותיהם. ההריון אורך 60–70 יום, ובמהלכו נודדות הנקבות אל מושבות רבייה והזכרים לנים בנפרד.

בעבר היה הנשפון הגדול נפוץ בצפון ישראל אך נפגע קשות כאשר מערות עטלפים רבים הודברו בגז רעיל בשנות ה-60 של המאה ה-20. מאז אוכלוסייתו נמצאת בסכנת הכחדה חמורה ומונה רק עשרות פרטים. מחוץ לישראל המין ככלל נפוץ ולא נתון בסכנה.

==גלריה==
<gallery widths=200 heights=150 perrow=3>
File:Myotis myotis.jpg
File:Myotis myotis in hand.JPG
File:Myotis myotis (5394846011).jpg
File:Közönséges denevérek.jpg
File:Myotis myotis (5394845867).jpg

</gallery>

== מקורות ==
* - עמ' 104.

== קישורים חיצוניים ==

* 
* [https://web.archive.org/web/20160806091805/http://wildisrael.com/?q=content%2F%D7%A0%D7%99%D7%A9%D7%A4%D7%95%D7%9F-%D7%92%D7%93%D7%95%D7%9C נישפון גדול] באתר עמותת מן השדה
* [http://www.iucnredlist.org/details/14133/0 מידע] באתר IUCN

== הערות שוליים ==

קטגוריה:טקסונים שתוארו בידי מוריץ בלתזר בורקהאוזן
קטגוריה:ארץ ישראל: נשפוניים
קטגוריה:הונגריה: יונקים
קטגוריה:צרפת: יונקים
קטגוריה:איטליה: יונקים
קטגוריה:בעלי חיים שתוארו ב-1797
קטגוריה:נשפוניים
סמירה מוסא

סמירה מוסא (ערבית מצרית: سميرة موسى) (3 במרץ 1917 - 5 באוגוסט 1952) הייתה פיזיקאית גרעינית מצרית בעלת דוקטורט בקרינה אטומית ופעלה כדי להפוך את השימוש הרפואי בטכנולוגיה גרעינית לנגיש לכל. היא ארגנה את ועדת האנרגיה הגרעינית למען שלום והקימה ועידה בינלאומית תחת הכותרת "אטום למען השלום".

==נעוריה ותחילת דרכה==
מוסא נולדה בשנת 1917 בנפת גרביה שבמצרים. לאחר שאמה נפטרה ממחלת הסרטן, היא ואביה, שהיה פעיל פוליטי, עברו לקהיר והוא השקיע את כספו בבית מלון קטן באזור אל-חוסיין. בהתעקשותו של אביה, מוסא למדה בקאסר אל-שוק, אחד מבתי הספר היסודיים הוותיקים בקהיר. לאחר סיימה את בית הספר היסודי, היא למדה בבנאת אל-אשרף, בית ספר על יסודי, אשר הוקם ונוהל על ידי אביה.

למרות העובדה שמוסא קיבלה ציונים גבוהים בהשכלתה התיכונית, ויכלה להתקבל ללימודי להנדסה, היא התעקשה ללמוד בפקולטה למדעים באוניברסיטת קהיר. בשנת 1939, סיימה תואר ראשון ברדיולוגיה בהצטיינות לאחר שחקרה את השפעות קרינת רנטגן על חומרים שונים. ד"ר מוסטפא מושרפא, הדיקן הראשון של הפקולטה, שהאמין בה מאוד, עזר לה להיות מרצה יוצאת מן הכלל בפקולטה. לאחר מכן, הייתה הראשונה, מבין נשים וגברים כאחד, להתקבל לתפקיד עוזרת פרופסור בפקולטה, האישה הראשונה שהחזיקה משרה באוניברסיטה, והראשונה לקבל דוקטורט בקרינה אטומית.

==מחקר גרעיני==
מוסא האמינה ב"אטום למען השלום" ואמרה "החלום שלי הוא לראות טיפול גרעיני זמין וזול כמו אספירין". היא עבדה קשה לצורך מטרה זו ולאורך מחקר אינטנסיבי, גילתה דרך להשתמש במתכות זולות כגון נחושת למחקר גרעיני, ועזרה לסלול את הדרך לפצצה גרעינית זולה.

היא ארגנה ועידת האנרגיה האטומית למען שלום, והקימה ועידה בינלאומית תחת הכותרת "אטום למען השלום", שאליה הוזמנו מדענים בולטים רבים. הוועידה המליצה על הקמת ועדה כדי להגן מפני מפגעי האנרגיה הגרעינית.

מוסא התנדבה לסייע בטיפול בחולי סרטן בבתי חולים שונים, במיוחד מכיוון שאמא שלה עברה מלחמה קשה נגד המחלה.

==ביקור בארצות הברית==
מוסא קיבלה מלגה מתוכנית פולברייט על מנת שתכיר את מתקני מחקר המודרניים באוניברסיטת קליפורניה בברקלי. כאות הכרה למחקר הגרעיני החלוצי שביצעה, ניתנה לה רשות לבקר במתקני הגרעין הסודיים של ארצות הברית. הביקור גרם לוויכוחים במעגלים האקדמיים והמדעיים בארצות הברית מכיוון שמוסה הייתה הזרה הראשונה שזכתה בגישה למתקנים אלה.

==מוות==
ב-5 באוגוסט 1952, לאחר ביקורה בארצות הברית, מוסא התכוונה לחזור הביתה, אבל הוזמנה לטיול בקליפורניה. בדרך, המכונית נפלה מגובה 40 מטר, ומוסא נהרגה מיד. כמה אנשים מאמינים שמותה של מוסא לא היה תאונה אלא התנקשות מתוכננת. ההזמנה לנסוע לקליפורניה הוכחה כלא אמיתית, ונהג המכונית קפץ ממנה לפני שנפלה. נטען כי המוסד עמד מאחורי ההתנקשות בחייה של מוסא, בעזרת יהודייה-מצרית, שחקנית, ראקיה אברהים, שהייתה ידידה קרובה שלה.

==פרסים ואותות הוקרה==
בהכרה בפועלה, זכתה מוסא במספר פרסים ואותות הוקרה. ביניהם:
*1953 זכתה להוקרה על ידי הצבא המצרי.
*1981 הוענק לה את עיטור המדע והאומנות, מדרגה ראשונה, על ידי הנשיא אנואר סאדאת.
*מעבדה בפקולטה למדעים באוניברסיטת קהיר ובית הספר בכפר שלה נקראים על שמה.
*בטלוויזיה המצרית שודרה סדרה ביוגרפית על חייה.
*יצא לאור ספר המספר על חייה ועל תרומותיה המדעיות.

==קישורים חיצוניים==

==הערות שוליים==

קטגוריה:פיזיקאיות
קטגוריה:מדעניות מצריות
קטגוריה:חוקרי רפואה גרעינית
קטגוריה:ילידות 1917
קטגוריה:נפטרות ב-1952
בית אלישבע

בית אלישבע הוא מבנה ציבור בשכונת קטמון שבירושלים. המבנה ניצב בפינת הרחובות אלעזר המודעי וחזקיהו המלך. 
==היסטוריה==
את הקמת המבנה יזמה מועצת הפועלות (כיום ״נעמת״), תנועת הנשים של ההסתדרות, והוא שימש כמרכז תרבות עם ספריה אזורית ואולם כינוסים, מעון יום ומרכז הכשרה מקצועית לנשים. הקמת הבניין החלה בדצמבר 1960, הוא נחנך ב-18 בדצמבר 1962 ונקרא על שם אלישבע קפלן, מאנשי העלייה השלישית ואשתו השנייה של ראש הממשלה השלישי לוי אשכול.

לאחר שמרכז ההכשרה נסגר, שימש המבנה כמרכז לפעילות נוער. בשנות ה-90 התמקם בו בית הספר הפלורליסטי "רעות". בתחילת שנות האלפיים ביקשו תושבי שכונת קטמון מהעירייה להפוך את המבנה למתנ"ס ומרכז קהילתי, אך בקשתם לא נענתה. 

מאז 2010, שימש חלקו המרכזי של המבנה את הסניף הירושלמי של בית הספר למשחק ניסן נתיב, ובחצרו הוקם במבנה זמני אולם ספורט המשמש בשבתות גם כבית כנסת. בחלק התחתון של המבנה פועלים מאז הקמתו גני ילדים.

לאחר המעבר של הסטודיו למשחק ניסן נתיב לקמפוס האומנויות בירושלים בסוף מרץ 2022, חלקו המרכזי של המבנה משמש כבית ספר לכיתות א'-ב'.

== אדריכלות ==
את הבניין תכננו האדריכלים שולמית ומיכאל נדלר ושמואל ביקסון, בסגנון מודרניסטי - מינימליסטי. המבנה מורכב משני אגפים מאונכים היוצרים את צורת האות L, אגף נמוך לאורך הרחוב ואגף גבוה הממשיך לתוך המגרש. בנקודת המפגש בין האגפים מוקמו הכניסה, אולם המבואה, המדרגות ואולם המופעים. חלק מקירות המבואה הם קירות מסך עשויים זכוכית, שמאפשרים קשר עין בין הרחוב למבנה ולחצר הפנימית שמאחוריו. בהצטלבות האגפים ממשיך חלק מהאגף הגבוה ו"מרחף" בחלל הרחוב, מעל מדרגות הכניסה הראשית לבניין. באגף הנמוך שכן גן הילדים ובאגף הגבוה הכיתות של מרכז התרבות וההכשרה המקצועית.

המבנה מעוצב על פי עקרונות הסגנון הבינלאומי, עם השפעות מאוחרות יותר, לקראת המעבר לברוטליזם. העיצוב מינימליסטי ו"נקי", הבניין מחופה באבן נסורה וכולל חלונות פס אופקיים ארוכים והעמדה חלקית על קומת עמודים. עקב הפרשי גבהים הוא ניצב על מסד בגובה משתנה. לבניין שלוש כניסות, שנועדו לשלושת השימושים העיקריים בו. שטח הבניין הכולל הוא 2,300 מ"ר.

לאורך השנים סבל הבניין מהזנחה - על קירותיו נתלו מזגנים, נבנו תוספות בנייה שפוגמות בצורתו המקורית, וחצרו הוזנחה. בעקבות המעבר של בית הספר למשחק ניסן נתיב למבנה הוא שופץ.

המבנה מופיע ברשימת המבנים לשימור של עיריית ירושלים.

== ראו גם ==
* תיאטרון ירושלים, בתכנון נדלר-נדלר-ביקסון
* מרכז תרבות עמים לנוער, מבנה דומה שתוכן על ידי אותם האדריכלים במושבה הגרמנית

== קישורים חיצוניים ==

* מיכאל יעקובסון, [https://michaelarch.wordpress.com/2013/01/14/סיבוב-בירושלים-בכמה-מקומות-מעניינים/ סיבוב בירושלים בכמה מקומות מעניינים] (בין השאר בבית אלישבע), בבלוג חלון אחורי

==הערות שוליים==

קטגוריה:ירושלים: תרבות
קטגוריה:ירושלים: מבנים לשימור
קטגוריה:קטמון
קטגוריה:מבנים ואתרים שתכננו שולמית ומיכאל נדלר ושמואל ביקסון
המפלגה השמרנית של קנדה

המפלגה השמרנית של קנדה (באנגלית: Conservative Party of Canada, בצרפתית: Parti conservateur du Canada) היא מפלגה מרכזית בקנדה, שממוקמת בצד הימני של המפה הפוליטית. המפלגה במסגרתה הנוכחית נוסדה בשנת 2003, אף על פי שהיו מסגרות שמרניות רבות במהלך ההיסטוריה של קנדה. המפלגה מאמינה בממשלה קטנה, הנמכת מיסים, וביזור הסמכויות לטריטוריות השונות בקנדה.

מנהיגה הבולט של המפלגה היה סטיבן הרפר, שנכנס לתפקידו כמנהיג המפלגה במרץ 2004. בשנת 2006 נבחר לראשות הממשלה. הוא החזיק במשרה זו, עד שהפסיד בבחירות הפדרליות בשנת 2015 לג'סטין טרודו, מועמד המפלגה הליברלית. לאחר ההפסד, התפטר הרפר מתפקידו כמנהיג המפלגה. באופן זמני (עד בחירת מנהיג חדש למפלגה) עמדה בראשות המפלגה רונה אמברוז. ב-27 במאי 2017 נערכו בחירות לראשות המפלגה ולאחר 13 סיבובים, נבחר הפוליטיקאי אנדרו שיר להיות מנהיג המפלגה ברוב זעום של 50.95% מקולות הבוחרים, לאחר שגבר על יריבו לתפקיד המפלגה, מקסים ברנייה שהוביל כמעט לכל אורך סיבובי הבחירות עד אשר קיבל 49.05% מקולות הבוחרים שלא הספיק לבחירתו לתפקיד מנהיג המפלגה.

==קישורים חיצוניים==

* 

* 

קטגוריה:קנדה: מפלגות
קטגוריה:קנדה: מפלגות שמרניות
קטגוריה:מפלגות שהוקמו ב-2003
ג'ים פקסון

ג'יימס ג'וזף "ג'ים" פקסון (באנגלית: James Joseph "Jim" Paxson; נולד ב-9 ביולי 1957) הוא כדורסלן עבר אמריקאי ששיחק במשך 11 עונות בליגת ה-NBA, בעמדת הקלע. ממוצעיו לאורך הקריירה הם 14.3 נקודות, 2.0 ריבאונדים ו-2.9 אסיסטים למשחק.

שימש בעבר כג'נרל מנג'ר של קבוצת קליבלנד קאבלירס, ומאז שנת 2006 מתפקד כיועץ לענייני כדורסל בשיקגו בולס, תחת אחיו ג'ון פקסון.

==נעורים ומכללות==
פקסון נולד בעיר קטרינג שבאוהיו לג'ון פקסון האב, שבעצמו שיחק ב-NBA בין השנים 1958-1956. בשלוש עונותיו הראשונות כשחקן אוניברסיטת דייטון שבאוהיו קלע כ-16.4 נקודות בממוצע למשחק, ובעונת ה שלו פרץ עם 23.2 נקודות למשחק ונבחר לחמישיית העונה השנייה של ליגת המכללות.

==קריירת משחק==
פקסון נבחר בבחירה ה-12 של דראפט ה-NBA לשנת 1979 על ידי קבוצת פורטלנד טרייל בלייזרס. ב-8 וחצי עונותיו הראשונות בליגה המשיך לשחק עבור הטרייל בלייזרס, והיה אחד משחקניה המובילים כשקלע במדיה 16.0 נקודות בממוצע למשחק. לאורך תקופתו בקבוצה העפילה פורטלנד 7 פעמים לשלב הפלייאוף, ועברה פעמיים את הסיבוב הראשון (ב-1983 וב-1985). בעונת רשם שיא קריירה של 21.7 נקודות למשחק ונבחר לראשונה להשתתף במשחק האולסטאר. בעונה העוקבת העמיד ממוצעים דומים, השתתף בשנית במשחק האולסטאר, ובסיום העונה אף נבחר לחמישייה השנייה של העונה. כאשר עזב את הטרייל בלייזרס בשנת 1988, היה הקלע המוביל בתולדות הקבוצה עם 10,003 נקודות בסך הכול.

במהלך עונת נשלח בטרייד לבוסטון סלטיקס, בה שיתף פעולה עם "שלושת הגדולים" - לארי בירד, קווין מקהייל ורוברט פאריש. בשתיים וחצי העונות הבאות שימש כמחליף בקבוצה, וקלע ממוצע של 7.6 נקודות למשחק. בסיום עונת פרש פקסון ממשחק, בגיל 32. בין השנים 1990-1983 שיחק במקביל אליו אחיו הצעיר, הרכז ג'ון פקסון, ששיחק בסן אנטוניו ספרס ובשיקגו בולס.

==לאחר הפרישה ממשחק==
בשנת 1990 החל פקסון לשמש כעוזר ג'נרל מנג'ר בטרייל בלייזרס, ובשנת 1998 עבר לקליבלנד קאבלירס בה שימש כסגן נשיא לענייני כדורסל. שנה לאחר מכן קודם לתפקיד הג'נרל מנג'ר של הקבוצה, תפקיד אותו מילא עד סוף עונת . לאורך תקופה זו רשמה קליבלנד מאזן כולל של 185 ניצחונות ו-307 הפסדים.

מאז שנת 2006 משמש פקסון כיועץ לענייני כדורסל בשיקגו בולס, תחת אחיו ג'ון, סגן הנשיא לענייני כדורסל בקבוצה.

==קישורים חיצוניים==

* [http://www.basketball-reference.com/players/p/paxsoji02.html סטטיסטיקות הקריירה ב-NBA], באתר Basketball-reference.com

==הערות שוליים==

קטגוריה:כדורסלנים אמריקאים
קטגוריה:כדורסלני פורטלנד טרייל בלייזרס
קטגוריה:כדורסלני בוסטון סלטיקס
קטגוריה:משתתפי משחק האולסטאר של ה-NBA
קטגוריה:בחירות דראפט של פורטלנד טרייל בלייזרס
קטגוריה:אוהיו: כדורסלנים
קטגוריה:מנהלי קבוצות ב-NBA
קטגוריה:כדורסלני אוניברסיטת דייטון
קטגוריה:אמריקאים שנולדו ב-1957
מתוקה מהחיים

מתוקה מהחיים הוא סינגל של הזמר הפיקטיבי דדי דדון (מגולם על ידי אסי כהן) שיצא במאי 2016 במסגרת העונה ה-13 של תוכנית הסאטירה "ארץ נהדרת".

הסינגל נוצר כפרודיה על להיטים במוזיקה המזרחית באותה תקופה בישראל. השיר זכה בתוך פחות משבוע למיליון צפיות ביוטיוב. את מילותיו כתבו אילן שפלר, איתי רייכר, אסי כהן ואחיו הצעיר יוני כהן (בסיסט מרסדס בנד), ועל הלחן חתומים יוני כהן, אסי כהן ואופיר קנר. קנר אף עיבד את השיר.

השיר הוא חלק מפינה קבועה העוקבת אחר חייו של דדי דדון, "זמר של להיט אחד". אחרי שידור הפינה הראשונה של דדי דדון, נפוצה באינטרנט תאוריה שדדי דדון הוא פרודיה על הזמר פאר טסי (זמר מזרחי שזכה להצלחה מרובה בעקבות הלהיט "דרך השלום"). בסרט "20 שנות ארץ נהדרת", כותבי השיר סיפרו כי השיר הוא פארודיה על אחד משיריו של משה פרץ שיצא באותה תקופה.

השיר הגיע למקום השני במצעד השנתי של גלגלצ לשנת תשע"ו אחרי "החיים שלנו תותים" של חנן בן ארי ולמקום השביעי במצעד המשותף של ערוץ 24, mako ומספר תחנות רדיו אזוריות. השיר אף היה מועמד בקטגוריית "שיר השנה" בטקס נבחרי הילדים של ערוץ הילדים לשנת 2016 אך לא זכה בפרס.

השיר הפרודי של דדון זכה בעצמו לפרודיה של חנן בן ארי. השיר, שחובר בתגובה לפרודיה של ארץ נהדרת על שירו המצליח "החיים שלנו תותים" ונקרא "סינדרום תותים", יצא ב-1 ביוני 2016.

== קישורים חיצוניים ==

* [https://www.youtube.com/watch?v=WUZW1EArVL0 מתוקה מהחיים], בביצוע דדי דדון באתר YouTube

== הערות שוליים ==

קטגוריה:שירי 2016
קטגוריה:ארץ נהדרת
קטגוריה:אסי כהן
לאסלו קליינהייזלר

לאסלו קליינהייזלר (בהונגרית: László Kleinheisler, נולד ב-8 באפריל 1994) הוא כדורגלן הונגרי המשחק בפנאתינאיקוס מליגת העל היוונית בעמדת הקשר.

==קריירת מועדונים==
קליינהייזלר הגיע בגיל 16 למחלקת הנוער של MOL וידי בה שיחק שנתיים. בשנת חתם בפושקאש אקדמיה מהליגה ההונגרית השנייה בה רשם 27 הופעות וכבש 8 שערים במהלך עונת ובסיום העונה רשם עימה עלייה לליגת העל ההונגרית לראשונה בתולדות המועדון. לאחר עונה מוצלחת בפושקאש, חזר קליינהייזלר ל-MOL וידי. ב-28 ביולי 2016 ערך את הופעת הבכורה שלו במועדון בניצחון 0-2 נגד סומבטהי האלאדס בה גם כבש את שער הבכורה שלו במועדון. במהלך עונת חלה ירידה משביעות רצונו של קליינהייזלר על מעמדו בקבוצה ובינואר הושאל לפושקאש עד לסיום העונה.

ב-20 בינואר 2016 חתם ל-3.5 שנים בוורדר ברמן מהבונדסליגה. 10 ימים לאחר מכן, ערך את הופעת הבכורה שלו במשחק הליגה נגד הרטה ברלין. קליינהייזלר נכנס כמחליף בדקה ה-62 של המשחק במצב של 2-0 להרטה, אך כניסתו למגרש הצליחה להשפיע על מהלך המשחק וברמן הצליחה להשוות ל 3-3.

ב-14 באוגוסט הושאל לדרמשטאדט 98, שם שיחק חצי עונה, ערך 12 הופעות והבקיע שער אחד. בפגרת החורף של העונה עזב את דרמשטאט והושאל לפרנצווארוש ההונגרית.

ביולי הושאל לאסטנה מליגת העל הקזחית.

ב-16 בינואר 2019 קליינהייזלר חתם באוסייק מליגת העל הקרואטית במדיה שיחק ארבע שנים.

ב-12 בינואר 2023 הצטרף לפנאתינאיקוס מליגת העל היוונית.

==קריירה בינלאומית==
ב-6 בנובמבר 2015 קליינהייזלר זומן לראשונה לסגל נבחרת הונגריה למרות שלא רשם ולו דקת משחק אחת בליגה. 6 ימים לאחר מכן ערך את הופעת הבכורה שלו בנבחרת בה גם כבש את שער הבכורה שלו שהביא לנבחרתו ניצחון במשחק הראשון של פלייאוף מוקדמות יורו 2016 נגד . הונגריה העפילה לטורניר הגמר וקליינהייזלר נכלל בסגל הנבחרת לקראת יורו 2016. נכלל בסגל נבחרת הונגריה ליורו 2020. נכלל בסגל נבחרת הונגריה ליורו 2024. <ref></ref>

==תארים==
; פושקאש
*הליגה ההונגרית השנייה: 

==קישורים חיצוניים==

* [http://www.magyarfutball.hu/en/szemelyek/adatlap/8111/kleinheisler_laszlo פרופיל השחקן באתר magyarfutball.hu]

== הערות שוליים ==

קטגוריה:כדורגלנים הונגרים
קטגוריה:קשרי כדורגל הונגרים
קטגוריה:כדורגלני פושקאש אקדמיה
קטגוריה:כדורגלני פהרוואר
קטגוריה:כדורגלני ורדר ברמן
קטגוריה:כדורגלני דרמשטאדט 98
קטגוריה:כדורגלני פרנצווארוש
קטגוריה:כדורגלני אסטנה
קטגוריה:כדורגלני אוסייק
קטגוריה:כדורגלני פנאתינאיקוס
קטגוריה:כדורגלני היידוק ספליט
קטגוריה:כדורגלני נבחרת הונגריה
קטגוריה:כדורגלני יורו 2016
קטגוריה:כדורגלני יורו 2020
קטגוריה:כדורגלני יורו 2024
קטגוריה:ספורטאים הונגרים בגרמניה
קטגוריה:ספורטאים זרים בקזחסטן
קטגוריה:ספורטאים זרים בקרואטיה
קטגוריה:ספורטאים זרים ביוון
קטגוריה:הונגרים שנולדו ב-1994
המפלגה הדמוקרטית החדשה (קנדה)

המפלגה הדמוקרטית החדשה (באנגלית: New Democratic Party, או בקיצור NDP; בצרפתית: Nouveau Parti démocratique, או בקיצור NPD) היא מפלגה סוציאל-דמוקרטית בקנדה אשר נוסדה בשנת 1961 כתוצאה מאיחוד מפלגות סוציאל-דמוקרטיות. מנהיג המפלגה הוא ג'גמיט סינג שהחליף בשנת 2017 את תומאס מולקייר. כיום (2019), המפלגה היא הרביעית בגודלה בקנדה אחרי המפלגה הליברלית, המפלגה השמרנית ומפלגת בלוק קוויבק .

המפלגה מאמינה בשלום, הדגשת סיוע הומניטרי במקום פעולה צבאית התקפית, יצירת מדינת רווחה, הגדלת מס החברות, קליטת פליטים, זכויות עובדים.

==קישורים חיצוניים==

* 

* 

קטגוריה:קנדה: מפלגות
קטגוריה:מפלגות שהוקמו ב-1961
פיטיים

פיטיים (שם מדעי: Pittidae) הם משפחה של ציפורי שיר החיים ביערת באזורים טרופיים בעולם הישן, בדרום-מזרח אסיה ובאוסטרליה כשכמה מינים חיים גם באפריקה. 

בני המשפחה הם ציפורים קטנות וצבעוניות שאורכם הממוצע 15-25 ס"מ ובם חיים על קרקע היערות ובעלי כפות רגליים גדולות, ראשים גדולים ומקורים חזקים. למרבית המינים ישנם גם כמה פסים שחורים המקיפים את העיניים. קרובי משפחתם הם בני משפחת רחבי-מקור, החיה באותם אזורים.

הפיטות הם ציידי חרקים, רכיכות שונות וחסרי חוליות דומים על קרקעית היער או על הענפים הנמוכים, כשכמה מינים חיים גם בביצות מנגרובים. הם מקננים בקינים כדוריים על הקרקע או על ענפים נמוכים.

==מיון==
{|
|
*משפחת פיטיים (Pittidae)
**סוג Hydrornis
***מין Hydrornis phayrei
***מין Hydrornis nipalensis
***מין Hydrornis soror
***מין Hydrornis oatesi
***מין Hydrornis schneideri
***מין פיטה ענקית (Hydrornis caerulea)
***מין פיטה כחולת ראש (Hydrornis baudii)
***מין Hydrornis cyanea
***מין Hydrornis elliotii
***מין Hydrornis guajana
***מין Hydrornis irena
***מין Hydrornis schwaneri
***מין Hydrornis gurneyi
**סוג Erythropitta
***מין Erythropitta kochi
***מין Erythropitta erythrogaster
***מין Erythropitta arquata
|
***מין Erythropitta granatina
***מין Erythropitta venusta
***מין Erythropitta ussheri
**סוג פיטה (Pitta)
***מין Pitta sordida
***מין Pitta maxima
***מין Pitta superba
***מין Pitta steerii
***מין Pitta angolensis
***מין פיטה ירוקת-חזה (Pitta reichenowi)
***מין פיטה הודית (Pitta brachyura)
***מין Pitta nympha
***מין Pitta moluccensis
***מין Pitta megarhyncha
***מין Pitta elegans
***מין Pitta versicolor
***מין Pitta anerythra
***מין Pitta iris
|
|}

<gallery mode=packed>
קובץ:Pitta brachyura.jpg
קובץ:Black-crowned pitta (Pitta ussheri).jpg
קובץ:Pitta oatesi male - Mae Wong.jpg
קובץ:Kappenpitta bei Durrell.JPG
קובץ:Blue Pitta.jpg
</gallery>

==קישורים חיצוניים==

קטגוריה:דמויי-טירן
איגל (נהר, קולורדו)

הנהר איגל (באנגלית: Eagle River – "נהר העיט") הוא יובל של נהר הקולורדו הזורם כולו במחוז איגל במרכז מערב מדינת קולורדו שבארצות הברית. בחלקו העליון הנהר זורם דרך היער הלאומי וייט ריוור (White River National Forest). אורכו 97.4 ק"מ, שטח אגן הניקוז שלו 2,450 קמ"ר וספיקתו הממוצעת 16.3 מ"ק לשנייה, אם כי בשנים שחונות יורדת הספיקה בשלהי הקיץ ל-5.7 מ"ק לשנייה, ובשנים ברוכות היא מגיעה באביב עד 200 מ"ק לשנייה.

מקור הנהר בקו פרשת המים של אמריקה בהתמזגות היובלים המזרחי (East Fork Eagle River) והדרומי (South Fork Eagle River). בתחילה הוא זורם בכיוון צפון-מערב דרך הרי הרוקי. הוא עובר ביישובים רד קליף (Red Cliff) ומינטרן (Minturn). כביש 24 עובר בקטע זה במקביל אליו. בוולקוט (Wolcott) הנהר פונה מערבה. בנקודה זו נשפך אליו הנחל גור (Gore Creek) מהמזרח. מכאן מקבילים לנהר כביש 6 וכביש בין-מדינתי 70. הוא עובר ביישוב איגל-וייל (Eagle-Vail), ובעיירות הקטנות אוון (Avon), איגל (Eagle) וג'יפסיום (Gypsum), ונשפך לקולורדו מדרום בעיירה דוטסרו (Dotsero). מנקודה זו ניתן, בשנים מסוימת, לשוט במעלה הנהר עד איגל-וייל בסירות קטנות.

סמוך לעיירה הנטושה גילמן (Gilman), בקרבת העיירה מינטרן, פעל בין שנות ה-80 של המאה ה-19 ועד 1984 מכרה איגל שבו כרו זהב, כסף ובעיקר אבץ. מים שזרמו מהמכרה כללו רמות גבוהות של ארסן, קדמיום, נחושת, עופרת ואבץ וזיהמו את הקרקע ואת מימיו של הנהר איגל, והיוו סיכון למי השתייה של מינטרן. הטיפול בשאריות הרעילות של המכרה הוטל על הסוכנות להגנת הסביבה של ארצות הברית, ואנשיה הצליחו לעצור את זיהום הנהר.

==קישורים חיצוניים==

==הערות שוליים==

קטגוריה:קולורדו: נהרות
קטגוריה:יובלי הקולורדו
אניה מירקין

אניה מירקין (1987, אוקראינה - 4 ביוני 2016) הייתה לוחמת טאקוונדו ודוגמנית ישראלית. היא אלופת ישראל ובעלת מדליית ארד באליפות אירופה (2008).

== ביוגרפיה ==
מירקין עלתה מאוקראינה בגיל 14 עם משפחתה והשתכנה בפתח תקווה. בתחילה למדה בלט. אחר כך עברה להתחרות בטאקוונדו בישראל. היא התחרתה במשקל של עד 51 ק"ג בהדרכתו של המאמן הלאומי יחיעם שרעבי.

===מדליית ארד באליפות אירופה===
באליפות אירופה שנערכה ברומא שבאיטליה בשנת 2008 זכתה מירקין במדליית ארד במשקל של עד 51 ק"ג. בתחרות היא ניצחה בשלושה קרבות, אך בחצי הגמר היא נאלצה לפרוש 20 שניות מתחילת הקרב מול קרולין פישר מבריטניה בשל פציעה.

באותה שנה היא גם רשמה רצף זכיות במדליות שונות בתחרויות גדולות ברחבי אירופה. היא הייתה יריבת האימון של בת אל גטרר במשחקים האולימפיים בבייג'ינג 2008.

מירקין הלכה לעולמה בגיל 29 בלבד, לאחר שלקתה בדום לב.

==קישורים חיצוניים==

* 
* 
* 
* 
* 
* 
* 

==הערות שוליים==

קטגוריה:עולות בשנות ה-2000
קטגוריה:עולים בשנות ה-2000
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:לוחמות טאקוונדו ישראליות
קטגוריה:לוחמי טאקוונדו ישראלים
קטגוריה:ישראליות שנולדו ב-1987
קטגוריה:ישראלים שנולדו ב-1987
קטגוריה:ישראליות שנפטרו ב-2016
קטגוריה:ישראלים שנפטרו ב-2016
רומן נוישטדטר

רומן פטרוביץ' נוישטדטר (בגרמנית: Roman Neustädter, ברוסית: Рома́н Петрович Нойште́дтер; נולד ב-18 בפברואר 1988) הוא כדורגלן גרמני-רוסי, המשחק בעמדת הבלם בווסטרלו.

==קריירה==
נוישטדטר נולד בדניפרו לאב ממוצא גרמני ואם רוסייה. אביו, פיטר נוישטדטר, שיחק בעמדת קשר בקבוצת דניפרו. בשנת 1992 היגר האב לגרמניה וכעבור שנתיים הצטרפו אליו רומן ואימו. הם התיישבו בעיר מיינץ מאחר שאביו הצטרף לקבוצת הכדורגל המקומית. במקביל נוישטדטר התחיל לשחק בקבוצת הילדים של המועדון. לאחר שעבר את גיל הנוער הצטרף לקבוצת המילואים ואחרי שנתיים מוצלחות, התחיל לשחק עבור הקבוצה הראשונה.

בקיץ הצטרף בבורוסיה מנשנגלדבך. בעונת שיחק לרוב בקבוצת המילואים ורשם רק 2 הופעות בקבוצה. ב-15 בינואר 2011 הבקיע את שער הבכורה שלו במועדון בניצחון 0–1 נגד נירנברג. עונת 2011/2012 הייתה עונת הפריצה של נוישטדטר בה שיחק בכל משחקי הליגה של המועדון למעט משחק אחד ובורוסיה סיימה את העונה במקום הרביעי המוביל למוקדמות ליגת האלופות.

בסיום העונה סיים את חוזהו וחתם ל-4 שנים בשאלקה 04. ב-5 ביולי 2016 חתם בפנרבחצ'ה הטורקית.

ב-24 בפברואר 2022 חתם בווסטרלו מליגת העל הבלגית.

ב-9 באוגוסט 2019 חתם לעונה אחת בדינמו מוסקבה. באוקטובר 2020 החוזה הוארך בשנה נוספת.

===קריירת נבחרות===
לנוישטדטר הייתה האפשרות לייצג את , , ו. בצעירותו הוא שיחק בנבחרות הצעירות של גרמניה, וב-14 בנובמבר 2012 ערך את הופעת הבכורה שלו בנבחרת גרמניה בתיקו 0-0 נגד . מאחר שנוישטדטר לא ערך הופעה בינלאומית במסגרת רשמית (מוקדמות יורו/מונדיאל), הוא היה יכול להתחרט ולייצג מדינה אחרת. בינואר החלו אנשים בהתאחדות הרוסית לשכנע את נוישטדטר לשחק עבור רוסיה. ב-30 במאי 2016 קיבל דרכון רוסי המאפשר לו לשחק עבור הנבחרת וכעבור יומיים ערך את הופעת הבכורה שלו בנבחרת במשחק ידידות נגד . נוישטדטר נכלל בסגל הנבחרת ליורו 2016 ושותף בשניים מתוך שלושת משחקי הנבחרת בתחרות. באוקטובר 2018 הבקיע נוישטדטר את שערו הראשון במדי הנבחרת - במהלך משחק מול נבחרת טורקיה.

==קישורים חיצוניים==

* [http://www.romanneustaedter.de/ האתר הרשמי של השחקן]

==הערות שוליים==

קטגוריה:בלמי כדורגל גרמנים
קטגוריה:כדורגלנים גרמנים
קטגוריה:בלמי כדורגל רוסים
קטגוריה:כדורגלנים רוסים
קטגוריה:קשרי כדורגל גרמנים
קטגוריה:קשרי כדורגל רוסים
קטגוריה:גרמנים מרוסיה
קטגוריה:גרמנים מאוקראינה
קטגוריה:מיינץ: כדורגלנים
קטגוריה:כדורגלני מיינץ 05
קטגוריה:כדורגלני בורוסיה מנשנגלדבך
קטגוריה:כדורגלני שאלקה 04
קטגוריה:כדורגלני פנרבחצ'ה
קטגוריה:כדורגלני דינמו מוסקבה
קטגוריה:כדורגלני וסטרלו
קטגוריה:כדורגלני נבחרת גרמניה
קטגוריה:כדורגלני נבחרת רוסיה
קטגוריה:כדורגלני יורו 2016
קטגוריה:גרמנים שנולדו ב-1988
קטגוריה:רוסים שנולדו ב-1988
עין סוכות

עין סוכות (בערבית: עין סָכּוּת) הוא מעיין שכבה הנובע מזרחית לכביש 90, בסמוך לגדר הגבול באזור שבין מחולה לשדמות מחולה. מי המעיין מתנקזים לתוך בריכה טבעית בקוטר של כ-20 מטר ומוקפת קנה מצוי.

==שם המעיין==
המעיין קיבל את שמו מהעיר סוכות המוזכרת במקרא. העיר סוכות מזוהה עם העיירה הירדנית דיר עלא שנמצאת בשפך היבוק, כ-20 קילומטרים דרומית לעין סוכות. כמו כן, בקרבת המעיין מצויה חורבת הכפר הערבי חרבת א-סכות - ומכאן הגיע שמו של המעיין.

==היסטוריה ופעילות אנושית==
בעבר שימש המעיין את תושבי הכפר הסמוך ברדלה לצורך השקיית גידולים וחיות משק אולם בשנת 1997 הוא נכלל בשטחים שהוגדרו כשטח צבאי סגור. בשנת 2002 הצטמצם השטח שהוכרז כסגור, אך הגישה למעיין נותרה מוגבלת ליהודים בלבד. בשנת 2015 עתרו בעלי קרקעות פלסטינים לבג”ץ בתביעה להשיב להם את אדמותיהם, והמדינה הכריזה שבכוונתה להגיע איתם להסכמה ולבטל את השטח הצבאי הסגור. בית המשפט פסק לטובת הכרעה זו בינואר 2020, אולם מתנחלים עדיין מנסים להרחיק פלסטינים מהמעיין, לעיתים בגיבוי של חיילי צה"ל.
תושבי מחולה הציבו ליד הבריכה שולחנות פיקניק וסככה. בנוסף הוצבו במרכז הבריכה עזרי ציפה (פלציבים).

== לקריאה נוספת ==
*365 מקורות מים ומעיינות, מעיין לכל יום, הוצאת "מסלולים" - בערך עין סוכות.
*אורי מאור, ארץ המעיינות - המדריך השלם לנקודות המים הקסומות בישראל, הוצאת ספריית בית אל, 2011, עמודים 32 - 33

==קישורים חיצוניים==
*[http://amudanan.co.il/#!wiki=P871655 עין סוכות באתר עמוד ענן]
*[http://www.mapa.co.il/%D7%9E%D7%A4%D7%94/%D7%90%D7%98%D7%A8%D7%A7%D7%A6%D7%99%D7%95%D7%AA/91456 עין סוכות באתר 'מפה']
*[http://israelin360.co.il/trip/%d7%a2%d7%99%d7%9f-%d7%a1%d7%95%d7%9b%d7%95%d7%aa/ עין סוכות באתר "ישראל ב-360"- סיורים וירטואליים]

==הערות שוליים==

סוכות
קטגוריה:מחולה